વડોદરામાં ધામા નાખી રહેલી ક્રાઈમ બ્રાન્ચ પીડીતા દ્વારા તૈયાર કરવામાં આવેલા સ્કેચના આધારે તપાસ કરી રહી હતી ત્યારે ટેકનીકલ ટીમને એક મહત્વનો નામ હાથ લાગ્યો જેનું લોકેશન ઘટના સ્થળનું હતું આ નંબર ઉપર આઠ સેંકડ માટે એક ફોન આવ્યો હતો, ક્રાઈમ બ્રાન્ચે તે નંબર ટ્ર કોલરમાં નાખી ચેક કરતા તેમાં જે ફોટો હતો તે સ્કેચ સાથે મળતો આવતો હતો, બસ આ જાણકારી મહત્વની સાબીત થઈ પિડીતાએ પણ તે ફોટો ઓળખી બતાવ્યો અને ક્રાઈમ બ્રાન્ચની ટીમ તરસાલી પહોંચી અને કિશન માથાસુરીયા અને જશો સોંલકી નામના આરોપીઓ ઝડપાઈ ગયા હતા,, પણ આશ્ચર્યની બાબત એવી છે કે તેમણે દુષ્કર્મ કર્યુ તેની ગંભીરતા તેમને સમજાઈ ન્હોતી આ ઘટનાની પાછળ પોલીસ લાગેલી છે તેવી કોઈ જાણકારી તેમની પાસે ન્હોતી કારણ તેઓ અખબાર વાંચતા નથી અને ટીવીના સમાચાર પણ જોતા ન્હોતા.